**JELGAVAS VALSTSPILSĒTAS PAŠVALDĪBAS 2024. GADA 19.DECEMBRA**

**SAISTOŠO NOTEIKUMU NR.24-41**

**“GROZĪJUMI JELGAVAS VALSTSPILSĒTAS PAŠVALDĪBAS 2022. GADA 30. JŪNIJA SAISTOŠAJOS NOTEIKUMOS Nr.22-18 “JELGAVAS VALSTSPILSĒTAS PAŠVALDĪBAS PALĪDZĪBAS DZĪVOKĻA JAUTĀJUMU RISINĀŠANĀ SNIEGŠANAS KĀRTĪBA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums**
 | Ar saistošajiem noteikumiem “Grozījumi Jelgavas valstspilsētas pašvaldības 2022. gada 30. jūnija saistošajos noteikumos Nr.22-18 “Jelgavas valstspilsētas pašvaldības palīdzības dzīvokļa jautājumu risināšanā sniegšanas kārtība”” (turpmāk – Saistošie noteikumi) tiek samazināts kvalificēto speciālistu loks, kurus varēs reģistrēt pašvaldības dzīvojamās telpas izīrēšanai. Minētās izmaiņas saistītas ar to, ka kvalificētie speciālisti tādās nozarēs kā veselības aprūpe (ārsti, rezidenti, ārstu palīgi (feldšeri); sabiedriskā kārtība un drošība, kultūra; sports un uzņēmējdarbība (kvalificēti speciālisti kokapstrādes, pārtikas, mašīnbūves, metālapstrādes jomā) var reģistrēties Jelgavas valstspilsētas pašvaldības īres Dzīvokļu reģistrā prioritārajā kārtībā, atbilstoši Jelgavas valstspilsētas pašvaldības 2023. gada 27. aprīļa saistošajiem noteikumiem Nr.23-6 “Par dzīvokļu izīrēšanas kārtību zemas īres maksas dzīvojamās mājās Jelgavā”. Likuma “Par palīdzību dzīvokļa jautājumu risināšanā” noteiktais palīdzības veids kvalificētiem speciālistiem tiek sniegts pašvaldības autonomās funkcijas ietvaros, kas nostiprināta Pašvaldību likuma 4. panta pirmās daļas 10. punktā, savukārt izīrējot kvalificētiem speciālistiem mājokļus, atbilstoši Jelgavas valstspilsētas pašvaldības 2023. gada 27. aprīļa saistošajiem noteikumiem “Par dzīvokļu izīrēšanas kārtību zemas īres maksas dzīvojamās mājās Jelgavā”, tiek īstenota pašvaldības brīvprātīgā iniciatīva. Ar Saistošajiem noteikumiem tiks nodrošināts, ka nepārklāsies pašvaldības autonomo funkciju īstenošana ar brīvprātīgo iniciatīvu īstenošanu, attiecībā uz mājokļu pieejamību kvalificētiem speciālistiem.Ievērojot minēto Saistošie noteikumi paredzēs, ka personas (tai skaitā kvalificēti speciālisti), kuras līdz Saistošo noteikumu grozījumu spēkā stāšanās dienai, ir reģistrētas pašvaldības palīdzības reģistros palīdzības saņemšanai, netiek izslēgtas no reģistriem un tām ir tiesības šo noteikumu noteiktā kārtībā saņemt palīdzību, ja vien nav zuduši apstākļi, kas bijuši par pamatu palīdzības sniegšanai uz reģistrācijas brīdi.Ar Saistošajiem noteikumiem tiek svītrots punkts, kas paredz Jelgavas valstspilsētas pašvaldības 2022. gada 30. jūnija saistošajos noteikumos Nr.22-18 “Jelgavas valstspilsētas pašvaldības palīdzības dzīvokļa jautājumu risināšanā sniegšanas kārtība”” 6.2 reģistrā reģistrējamai personu kategorijai - maznodrošināta persona (ģimene), kura saskaņā ar pārvaldes atzinumu ir atzīta par personu (ģimeni) ar zemām sociālajām prasmēm, kura nonākusi situācijā, kad pati ar saviem spēkiem nespēj atrisināt dzīvesvietas jautājumu, kuras īpašumā nav savas dzīvojamās telpas un kuras apgādībā ir vismaz viens bērns vecumā līdz 18 gadiem vai līdz 24 gadu vecumam, kurš mācās vispārējās vai profesionālās izglītības iestādē, vai studē augstskolā vai koledžā pilna laika klātienē - iesniegt Jelgavas valstspilsētas pašvaldības iestādes “Jelgavas sociālo lietu pārvalde” (turpmāk – Sociālo lietu pārvalde) atzinumu, ka persona (ģimene) ir atzīta personu (ģimeni) ar zemām sociālajām prasmēm un nonākusi situācijā, kad pati ar saviem spēkiem nespēj atrisināt dzīvesvietas jautājumu, jo pašvaldība minēto atzinumu no Sociālo lietu pārvaldes var iegūt pati. Kā arī ar Saistošajiem noteikumiem tiek precizēts punkts, kas paredz 6.2 reģistrā reģistrējamai personu kategorijai iesniegt izziņu no izglītības iestādes, kas paredzēs izziņas iesniegšanu pašvaldībai tikai gadījumos, ja pašvaldība vai tās iestāde to objektīvu iemeslu dēļ nevarēs iegūt pati.Ar Saistošajiem noteikumiem tiks noteikts, ka neizīrētu sociālo dzīvojamo telpu piedāvā īrēt 6., 6.1 un 6.2 reģistrā iekļautām personām reģistrācijas secībā, kas ir saistīts ar to, ka ar iepriekšējiem grozījumiem Jelgavas valstspilsētas pašvaldības 2022. gada 30. jūnija saistošajos noteikumos Nr.22-18 “Jelgavas valstspilsētas pašvaldības palīdzības dzīvokļa jautājumu risināšanā sniegšanas kārtība”” tika izveidots 6.1 un 6.2 reģistrs. |
| 1. **Fiskālā ietekme uz pašvaldības budžetu**
 | Precīzu fiskālo ietekmi uz budžetu nav iespējams paredzēt. Līdz šim kvalificētie speciālisti maksāja pašvaldībai īres maksu atbilstoši Jelgavas valstspilsētas pašvaldības 2023. gada 24. augusta saistošajiem noteikumiem Nr.23-14 “Jelgavas valstspilsētas pašvaldībai piederošo dzīvojamo telpu īres maksas noteikšanas kārtība”, savukārt izīrējot mājokļus atbilstoši Jelgavas valstspilsētas pašvaldības 2023. gada 27. aprīļa saistošajiem noteikumiem “Par dzīvokļu izīrēšanas kārtību zemas īres maksas dzīvojamās mājās Jelgavā” kvalificētie speciālisti īres maksu par mājokli maksās attiecīgajam nekustamā īpašuma attīstītājam. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci**
 | Saistošajiem noteikumiem ir tieša sociāla ietekme, jo tiesības saņemt palīdzību dzīvokļa jautājumu risināšanā ir saistāmas ar cilvēku dzīves kvalitātes nodrošināšanu. Neskatoties uz to šīs tiesības uz mājokli kvalificētie speciālisti var iegūt reģistrējoties zemas cenas īres maksas mājokļiem Jelgavas valstspilsētas pašvaldības 2023. gada 27. aprīļa saistošajos noteikumos “Par dzīvokļu izīrēšanas kārtību zemas īres maksas dzīvojamās mājās Jelgavā” noteiktajā kārtībā, tādējādi piesaistot kvalificētos speciālistus tādās Jelgavas valstspilsētas attīstības programmā ietvertajās nozarēs kā veselības aprūpe (ārsti, rezidenti, ārstu palīgi (feldšeri); sabiedriskā kārtība un drošība, kultūra; sports un uzņēmējdarbība (kvalificēti speciālisti kokapstrādes, pārtikas, mašīnbūves, metālapstrādes jomā), neatkarīgi no speciālistu deklarētās dzīvesvietas adreses.Saistošajiem noteikumiem nav ietekmes uz vidi un iedzīvotāju veselību. Saistošo noteikumu regulējumam nav ietekme uz konkurenci. |
| 1. **Ietekme uz administratīvajām procedūrām un to izmaksām**
 | Ar Saistošajiem noteikumiem ir paredzama ietekme uz administratīvajām procedūrām, jo Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentam būs jāpieprasa pašvaldības iestādei “Jelgavas sociālo lietu pārvalde” atzinumi par personām (ģimenēm), kuras atzīstamas par personām (ģimenēm) ar zemām sociālajām prasmēm un, kuras ir nonākušas situācijā, kad pašas saviem spēkiem nespēj atrisināt dzīvesvietas jautājumu, kā arī izziņas no izglītības iestādēm par to, ka bērni vecumā no 18 līdz 24 gadu vecumam mācās vispārējās vai profesionālās izglītības iestādē, vai studē augstskolā vai koledžā pilna laika klātienē. Gadījumos, kad Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentam nebūs iespēja kādu objektīvu iemeslu dēļ saņemt izziņu no izglītības iestādes, to varēs lūgt iesniegt attiecīgā iesnieguma iesniedzējam. |
| 1. **Ietekme uz pašvaldības funkcijām un cilvēkresursiem**
 | Saistošie noteikumiem neparedzēs palīdzības sniegšanu kvalificētiem speciālistiem Pašvaldību likuma 4. panta pirmās daļas 10. punktā noteikto pašvaldības autonomo funkciju izpildes nodrošināšanas ietvaros. Kvalificēto speciālistu tiesības uz mājokli paredzēts īstenot saskaņā ar Pašvaldību likumā 5. panta pirmo daļu, īstenojot pašvaldības brīvprātīgās iniciatīvas un reģistrējot kvalificētos speciālistus zemas cenas īres maksas mājokļiem Jelgavas valstspilsētas pašvaldības 2023. gada 27. aprīļa saistošajos noteikumos “Par dzīvokļu izīrēšanas kārtību zemas īres maksas dzīvojamās mājās Jelgavā” noteiktajā kārtībā. Saistošajiem noteikumiem nav paredzama ietekme uz cilvēku resursiem, jo gadījumos, kad tiek īstenota pašvaldību autonomo funkciju izpilde, gan pašvaldības brīvprātīgo iniciatīvu īstenošana attiecībā uz mājokļiem kvalificētajiem speciālistiem, tiks izmantoti esošie cilvēku resursi. |
| 1. **Informācija par izpildes nodrošināšanu**
 | Saistošo noteikumu izpildi nodrošina Jelgavas valstspilsētas pašvaldības iestādes “Centrālā pārvalde” Pašvaldības īpašumu departaments. |
| 1. **Prasību un izmaksu samērīgums pret ieguvumiem, ko sniedz mērķa sasniegšana**
 | Pašvaldības izraudzītie līdzekļi un paredzamā rīcība ir piemēroti mērķa sasniegšanai. |
| 1. **Izstrādes gaitā veiktās konsultācijas ar privātpersonām un institūcijām**
 | Saistošo noteikumu projekts un tam pievienotais paskaidrojuma raksts 25.11.2024. publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 09.12.2024. Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A.Rāviņš